Okresná prokuratúra Bratislava III 
Vajnorská 47, 832 77 Bratislava 3 	

Sp. zn. : 2 Pv 65/14/1103	Bratislava III, 12.5.2015
EEČ : 2-10-112-2015

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátor Okresnej prokuratúry Bratislava III
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX III zo dňa 16.3.2015, spisová značka 2 Pv 65/14/1103, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v čase okolo 08.00 h dňa 12.01.2014 v Bratislave XXXXX na parkovisku pred lekárňou za obchodnou predajňu Billa odcudzili z tam zaparkovaného osobného motorového vozidla zn. Škoda Octavia, EXXXXX striebornej metalízy, 4 ks puklíc, ktoré boli nasadené na zimných pneumatikách zn. XXXXX, rozmer 195/55 R15 91 T M+S a tie na vyššie uvedenom vozidle, čím poškodenej XXXXX, nar. XXXXX, trvale bytom XXXXX, XXXXX, spôsobili odcudzením veci škodu vo výške 80 eur, 
pričom obvinený XXXXX bol za obdobný skutok - priestupok proti majetku podľa § 50 ods. 1 zákona č. 372/1990 Zb. o priestupkoch v znení neskorších predpisov dňa 27.12.2013 právoplatne sankcionovaný príslušníkmi OO PZ XXXXX Ves, a to uložením blokovej pokuty vo výške 30 eur (č. bloku 11040170), ktorá nebola zaplatená na mieste, 
a obvinená XXXXX bola za obdobný skutok - priestupok proti majetku podľa § 50 ods. 1 zákona č. 372/1990 Zb. o priestupkoch v znení neskorších predpisov dňa 03.12.2013 právoplatne sankcionovaná Okresným úradom XXXXX, a to rozkazom o uložení sankcie za priestupok pod č. OU-BA-OVVS2-2013/13243 (Pr-2861/3-2013-BY/P49) zo dňa 13.11.2013 - uložením pokuty vo výške 30 eur,

Uznesením prokurátora Okresnej prokuratúry XXXXX III zo dňa 16.3.2015, spisová značka 2 Pv 65/14/1103, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Dňa 12.01.2014 bolo uznesením povereného príslušníka Okresného riaditeľstva PZ XXXXX III, Obvodného oddelenia PZ XXXXX pod ČVS: ORP-60/RAC-B3-2014 zo dňa 12.01.2014 podľa § 199 ods. 1 Trestného poriadku (ďalej len „Tr. por.“) začaté trestné stíhanie a podľa § 206 ods. 1 Tr. por. zároveň vznesené obvinenie XXXXX a XXXXX (ďalej aj len „obvinení v príslušnom tvare“) pre prečin krádeže podľa § 212 ods. 2 písm. f) Tr. zák. na tom skutkovom základe ako je to uvedené vo výrokovej časti tohto uznesenia. 

Následne uznesením prokurátora Okresnej prokuratúry XXXXX III pod č.k. 2 Pv 65/14/1103-11  zo dňa 12.02.2014 bolo podľa § 216 ods. 1 Trestného poriadku podmienečne zastavené trestné stíhanie vedené proti obvineným: XXXXX, narodený XXXXX v Bratislave, trvale XXXXX XXXXX, nezamestnaný, štátna príslušnosť SR, na slobode a XXXXX, narodený XXXXX v Bratislave, trvale bytom XXXXX XXXXX, nezamestnaná, štátna príslušnosť SR, na slobode, na tom skutkovom základe, ako je tento uvedený vo výrokovej časti predmetného uznesenia. Obom obvineným bola zároveň v uznesení o podmienečnom zastavení trestného stíhania podľa § 216 ods. 2 Trestného poriadku určená skúšobná doba na dobu 24 (dvadsaťštyri) mesiacov.   

Podľa § 216 ods. 2 Tr. por. v uznesení o podmienečnom zastavení trestného stíhania sa určí obvinenému skúšobná doba na jeden rok až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania.

Uznesenie o podmienečnom zastavení trestného stíhania nadobudlo právoplatnosť dňa 01.03.2014. To znamená, že skúšobná doba podmienečného zastavenia trestného stíhania uplynula dňom 01.03.2015.

	Podľa § 217 ods.1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.

	Za účelom postupu podľa § 217 ods. 1 veta druhá Trestného poriadku si prokurátor po uplynutí skúšobnej doby vyžiadal od príslušných orgánov na osoby oboch obvinených odpis z registra trestov, lustráciu zo systému AVÍZO a výpis z priestupkového registra. 
	Z uvedených listinných podkladov bolo zistené, že obvinený XXXXX nebol počas plynutia skúšobnej doby právoplatne odsúdený pre iný trestný čin a ani v súčasnosti nie je proti obvinenému vedené žiadne iné trestné stíhanie. Naproti tomu u obvinenej XXXXX bolo zistené, že táto počas plynutia skúšobnej doby riadny život neviedla, keďže bola odsúdená pre spáchanie iného úmyselného trestného činu.   
Taktiež bolo zistené, že obvinený XXXXX nemá od dátumu právoplatnosti uznesenia o podmienečnom zastavení trestného stíhania (od 01.03.2014) evidovaný ani žiadny záznam v centrálnej evidencii priestupkov. 

	Pre úplnosť k veci možno uviesť, že obvinený XXXXX nebol v rámci uznesenia o podmienečnom zastavení trestného stíhania zaviazaný na náhradu škody a ani mu nebolo uložené žiadne obmedzenie resp. povinnosť, ktorú by mal počas plynutia skúšobnej doby splniť.  

	Vzhľadom na vyššie uvedené okolnosti, som preto v súlade s ustanovením § 217 ods. 1 Trestného poriadku rozhodol tak, že sa obvinený XXXXX v skúšobnej dobe podmienečného zastavenia trestného stíhania osvedčil. 

	Podľa § 217 ods. 4 Trestného poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e) Trestného poriadku. To znamená, že pre stíhaný skutok obvineného už nemožno opätovne viesť trestné stíhanie a má zato, že jeho stíhanie bolo zastavené, pričom na osobu obvineného sa hľadí, ako keby nikdy trestaný nebol.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ondrej Repa
prokurátor